Ek het hierdie storie baie geniet. Dit was 'n slag weer lekker om in my eie taal 'n wetenskap fiksie boek te lees.Die storie was nie voorspelbaar nie en daar was 'n hele klomp plot draaie wat ek nie verwag het nie.
Ek het van die vinnige pas van die storie gehou. Die karakters was geloofwaardig en ek het veral gehou van die wrede Heer
Mikeus en die hele plot met die Here Ses. Deurgaans is daar ook nuwe karakters voorgestel deur die loop van die verhaal sonder dat hulle te veel geraak het en my na my "notas" laat soek het omdat ek nie meer kon onthou wie elkeen was nie.
As dit kom by die skop, skiet en ...... gedeelte het die skrywer nie teleur gestel nie, daar was oorgenoeg aksie.Ruimte
gevegte, infanterie wat mekaar aanpak, die hoofkarakter (Kobus) wat tydens sy "dier" fase almal pap slaan, die Impi's met hulle "groen" spiere....
Ek is nie 'n kenner op die gebied van taalgebruik nie, maar ek het van die taalgebruik in die storie gehou.Die taal was nie te "hoog" nie en het 'n lekker klomp alledaagse sê-goed ingesluit. Die skrywer was nie bang om 'n paar
"krag" woorde te gebruik as dit nodig was nie, en het ook nie geskroom om grafies te verduidelik as die hare en bloed moes waai nie.Die storie was ook nie te lank of te kort nie, 289 bladsye, net genoeg. In kort: mooi so man, dankie vir so 'n bietjie Afrikaanse wetenskapfiksie genot. Hou aan met skryf!!Hendrik Mostert
As jy van my kortverhale verniet wil lees, gaan loer hier en hier. Ek is tans besig met die redigering van 'n nuwe boek.
Nottadêm! In Engels is die beste skrywers soos engele wat daar hoog bo in die wolke, buite bereik, rond dans en lag. In Afrikaans loop die skrywers kaalvoet in die stof, langs jou.
Nou gaan gee 'n Afrikaanse skrywer 'n drukkie. Eben
Sketse Ek gaan my sketse en skryfwerk apart hou.
Groot dankie aan Elzette Steenkamp vir haar ondersteuning by LitNet vir Afrikaanse wetenskapfiksie. Posted by